דשון ברטון

דשון ברטון (באנגלית: Dashon Burton; נולד בסוף המאה ה-20) הוא זמר אופרה וקונצרט אמריקאי, בס-בריטון
המכהן כיום כמרצה בבית הספר "בלר" למוזיקה של אוניברסיטת ונדרבילט.

קורות חייו
ברטון נולד בניוארק, ניו ג'רזי וגדל בברונקס בניו יורק במשפחה אפרו-אמריקאית שבה התוודע לסוגי מוזיקה שונים - לרבות ריתם אנד בלוז, ג'אז, מוזיקה קלאסית וכו'.
בגיל 13 השתכנע על ידי חבר להצטרף למקהלת בית הספר שלו בעיר ויליאמספורט, פנסילבניה. מאז בחר בקריירה מוזיקלית בתחום הזמרה. למד באוניברסיטת קייס וסטרן ריזרב בקליבלנד, אוהיו, וב-2005 סיים תואר ראשון בקונסרבטוריון למוזיקה של מכללת אוברלין, גם כן במדינת אוהיו.
עד 2009 למשך ארבע שנים שר במקהלת קנטוס ממינאפוליס והשתתף בסיורי הופעות בחוץ לארץ, כולל בקמרון, קנדה, איטליה וגרמניה.
ב-2009 נמנה עם מיסדי האנסמבל הקולי Roomful of Teeth.
שיתף פעולה עם תזמורת הבארוק פילהרמוניה, עם תזמורת בארוק בוסטון, לקח חלק בפטיבלים באך של כרמל (כרמל ביי ד'ה סי, בקליפורניה) ושל בית לחם, פנסילבניה.
מאוחר יותר ב-2011 סיים תואר שני במכון למוזיקה דתית באוניברסיטת ייל, בה היה תלמיד של הטנור ג'יימס טיילור. התוודע אז במיוחד למוזיקה הקולית של מונטוורדי, יוהאן סבסטיאן באך של פליקס מנדלסון-ברתולדי ושל מלחינים אחרים.
שר באופרות של מוצרט וראמו, במופעי אופרה בדיז'ון ופריז.
ב-2014 התחיל להופיע באורטוריית "משיח" מאת הנדל עם התזמורת "בוסטון ברוק".
ביוני 2018 הוא פתח את פסטיבל המוזיקה בגראנט פארק בפארק המילניום בשיקגו כסולן בקנטטה "המשתה של בלשצר" מאת ויליאם וולטון.
בפסטיבל זלצבורג ב-2021 שר ברטון באופרה "שלומית" מאת ריכרד שטראוס.

יצירות מפתח ברפרטואר הקונצרטי שלו הן יוהנס פסיון ומתאוס פסיון של באך, אורטוריית אליהו של מנדלסון, הסימפוניה התשיעית של בטהובן, הרקוויאם הגרמני של ברהמס, המשיח מאת הנדל והרקוויאם של מוצרט - עם הרכבים כמו התזמורת והמקהלה של הפילהרמוניה הבארוק, אגודת הנדל והיידן, בוסטון בארוק, התזמורות הסימפוניות התזמורת הסימפונית של סינסינטי, תזמורת קליבלנד, התזמורות הסימפוניות של אינדיאנפוליס ושל קנזס סיטי, כמו גם התזמורת הפילהרמונית המלכותית של סטוקהולם.

בעונת 2024/25 הופיע ברטון בסימפוניה מס' 9 של בטהובן עם התזמורת הפילהרמונית של לוס אנג'לס בהוליווד בול, בניצוחו של גוסטבו דודאמל. בין נקודות השיא של העונה נמנות חזרתו לתזמורת הסימפונית של מילווקי לעונתו השנייה כאמן הבית, בהשתתפות "לידרים של מאהלר, לידרונים, מופעים יפים" ומאוחר יותר "אני שמח מאוד" של באך, שתיהן בניצוחו של קן-דייוויד מאזור. הוא מבצע את הופעת הבכורה שלו בתוכנית המנויים של התזמורת הסימפונית של בוסטון עם "שירי וולט ויטמן" מאת מייקל טילסון תומאס, בניצוחו של טדי אברמס, ואת הופעת הבכורה שלו בהתזמורת הסימפונית של טורונטו ב"רקוויאם" של מוצרט בניצוחו של יוקה-פקה סרסטה. הופעות נוספות כוללות את "שירים רציניים" של ברהמס/גלנרט ואת הרקוויאם של מוצרט עם התזמורת הסימפונית של סנט לואיס בניצוחו של סטפן דנב; הרקוויאם של מוצרט עם התזמורת של מינסוטה ותומס סונדרגארד; ואת "משיח" של הנדל עם התזמורת הלאומית, בניצוחו של מסאקי סוזוקי.

חייו הפרטיים
ברטון נשוי ויש לו בת, זורה, ילידת 2021.

פרסים
2013 - פרס גראמי -כחלק מהאנסמבל Roomful of Teeth
2021 -פרס גראמי - עבור התפקיד שלו ב " The Prison מאת דיים אתל סמית' האלבום הקלאסי הקולי המיטבי עבור תפקידו
2024 -פרס גראמי על Rough Music - הקלטת יצירות מאת קרוליין שו, ויליאם בריטל, פיטר שין ואיב בגלריאן

דיסקוגרפיה
Songs of Struggle & Redemption: We Shall Overcome (Acis)
(Naxos) Sanctuary Road by Moravec
Holocaust, 1944 by Lori Laitman (Acis)
Caroline Shaw’s The Listeners עפ תזמורת פילהרמוניה בארוק
שירי נשמה

קישורים חיצוניים

אתר העיתון Sungazette בויליאמספורט
באתר בית הספר למוזיקה של אוניברסיטת ייל
באתר מבוסטון baystate banner
colbertartists

הערות שוליים

קטגוריה:זמרי אופרה אמריקאים
קטגוריה:זוכי פרס גראמי
קטגוריה:זמרים אפרו-אמריקאים